**Γενικά Αρχεία του Κράτους**

**Τμήμα ΓΑΚ Λάρισας**

 Λάρισα, 8 Νοεμβρίου 2019

 Αρ. Πρωτ.: 222

**2ος  Καλλιτεχνικός και Συγγραφικός Διαγωνισμός**

 **«Τα Αρχεία διηγούνται ιστορίες και ζωγραφίζουν»**

Σχολικό έτος : 2019 - 2020

**Ανακοίνωση και Οργάνωση του Διαγωνισμού:**

Τα ΓΑΚ Λάρισας διοργανώνουν **μαθητικό διαγωνισμό** που απευθύνεται σε μαθητές Πρωτοβάθμιας και Δευτεροβάθμιας Εκπαίδευσης με θέμα:

 **«Τα Αρχεία διηγούνται ιστορίες και ζωγραφίζουν»**

**Στόχοι του Διαγωνισμού:**

* Ενημέρωση των μαθητών σχετικά με το έργο της υπηρεσίας, και τη σημασία της διατήρησης και διαφύλαξης αρχείων.
* Ευαισθητοποίηση της μαθητικής κοινότητας σε θέματα τοπικής ιστορίας.
* Να δοθεί η ευκαιρία στους μαθητές και τις μαθήτριες να εκφραστούν δημιουργικά ως προς το θέμα με όποιον τρόπο επιθυμούν.

**Ποιοι μπορούν να συμμετέχουν:**

Στο σχολικό διαγωνισμό μπορούν να συμμετέχουν όλοι οι μαθητές Πρωτοβάθμιας και Δευτεροβάθμιας Εκπαίδευσης όλων των σχολείων της Περιφερειακής Ενότητας Λάρισας.

**Θεματολογία του Διαγωνισμού:**

**«Τα Αρχεία διηγούνται ιστορίες και ζωγραφίζουν»**

Το «τεκμήριο του μήνα» είναι ένα μεμονωμένο τεκμήριο (έγγραφο, φωτογραφία, χάρτης ή άλλο) που τα Γ.Α.Κ. Λάρισας αναρτούν για ένα μήνα στον ιστότοπό τους. Μπορεί  να προέρχεται τόσο από τις παλιές συλλογές των Γ.Α.Κ. Λάρισας, όσο  και από τα  μόλις εισαχθέντα στην υπηρεσία αρχεία και μπορεί να σχετίζεται με ένα έργο, μια γιορτή, ένα γεγονός, μια ιδέα...

Σκοπός του «τεκμηρίου του μήνα» είναι να λειτουργήσει ως μία ακόμη ενίσχυση της μνήμης, γνωριμίας με την ιστορία και, ταυτόχρονα, να προβάλει τα αρχεία και τις συλλογές των Γ.Α.Κ. Λάρισας.

Καλούμε τους μαθητές να αντλήσουν έμπνευση από αυτές τις δημοσιεύσεις και να δημιουργήσουν ένα καλλιτεχνικό έργο ή να γράψουν μία ιστορία.

**Το Τεκμήριο του Μήνα μπορεί να αναζητηθεί στην ιστοσελίδα μας:** [**http://gak.lar.sch.gr/**](http://gak.lar.sch.gr/)**, και όσοι εκπαιδευτικοί και γονείς επιθυμούν μπορούν να βρουν τις νεότερες αναρτήσεις στη σελίδα των Αρχείων Λάρισας στο Facebook.**

**Στον φετινό διαγωνισμό προτείνουμε στους μαθητές να επιλέξουν ένα ή περισσότερα τεκμήρια από τα παρακάτω:**

|  |  |  |
| --- | --- | --- |
| **Ιούνιος 2014** | **Ιούλιος 2017** | **Δεκέμβριος 2018** |
| **Ιούνιος 2015** | **Οκτώβριος 2017** | **Φεβρουάριος 2019** |
| **Νοέμβριος 2015** | **Μάρτιος 2018** | **Απρίλιος 2019** |
| **Ιούλιος 2016** | **Απρίλιος 2018** | **Ιούνιος 2019** |
| **Μάιος 2017** | **Ιούνιος 2018** | **Αύγουστος 2019** |
| **Ιούνιος 2017** | **Νοέμβριος 2018** | **Σεπτέμβριος 2019** |

**Διαγωνισμός Συγγραφής:** Καλούνται να αφηγηθούν μία ιστορία ή να συνθέσουν ένα ποίημα με στοιχεία που θα αντλήσουν από τα Τεκμήρια. Είναι ελεύθεροι να επιλέξουν ποιες πληροφορίες των Τεκμηρίων θα χρησιμοποιήσουν και πόσο θα εμπλουτίσουν το κείμενο με φανταστικές καταστάσεις.

**Το κείμενο να είναι έως 1.000 λέξεις (μαθητές Πρωτοβάθμιας Εκπαίδευσης) και 2.000 λέξεις (μαθητές Δευτεροβάθμιας Εκπαίδευσης), και να αναφέρουν τα Τεκμήρια που χρησιμοποίησαν.**

**Επισυνάπτονται οδηγίες της κριτικής επιτροπής για την καλύτερη απόδοση των μαθητών.**

**Καλλιτεχνικός Διαγωνισμός:**

Καλούνται να ζωγραφίσουν μια αφίσα εμπνευσμένη από τα Τεκμήρια.

Η διάσταση της αφίσας πρέπει να είναι σε **μέγεθος Α3** και μπορούν να χρησιμοποιηθούν όποια υλικά επιθυμούν οι μαθητές (μαρκαδόροι, κηρομπογιές, κ.α.), όπως επίσης μπορεί να χρησιμοποιηθεί και η τεχνική του κολάζ .

Οι αφίσες που δεν είναι μεγέθους Α3 δεν θα μπαίνουν στη διαδικασία επιλογής.

Θα αναφέρεται το/α Τεκμήρια που χρησιμοποιήθηκε.

**Σημαντικές ημερομηνίες :**

**Προθεσμία παράδοσης των έργων**: **31 Μαρτίου 2020**

Το τελικό προϊόν που θα προκύψει από τους μαθητές/μαθήτριες θα αποστέλλεται ταχυδρομικώς στα ΓΑΚ Λάρισας, Τ.Θ. 1322, 41001, Λάρισα, ή στην ηλεκτρονική διεύθυνση mail@gak.lar.sch.gr.

**Ανακοίνωση των νικητών**: Θα πραγματοποιηθεί τελετή βράβευσης των καλύτερων έργων της Πρωτοβάθμιας και Δευτεροβάθμιας Εκπαίδευσης ενώ παράλληλα θα λειτουργήσει έκθεση των έργων των μαθητών που συμμετείχαν στο διαγωνισμό.

**Κριτική επιτροπή:**

Η Κριτική Επιτροπή θα αποτελείται από υπαλλήλους των ΓΑΚ Λάρισας, των Γραφείων Σχολικών Δραστηριοτήτων της Πρωτοβάθμιας και Δευτεροβάθμιας Εκπαίδευσης και εκπαιδευτικούς.

**Επικοινωνία**

Για διευκρινίσεις και πληροφορίες επικοινωνήστε με τα ΓΑΚ Λάρισας στο τηλέφωνο 2410 281425, και στην ηλεκτρονική διεύθυνση mail@gak.lar.sch.gr.